Saint-Laurent-du-Maroni
Saint-Laurent-du-Maroni je lučki grad od 47,621 stanovnika na sjeverozapadu Francuske Gvajane.
On je i administrativni centar istoimenog arondismana koji ima 96,757 stan.

Geografske karakteristike 
Saint Laurent se prostire duž desne (istočne) obale rijeke Rijeke Maroni, pored granice sa Surinamom, preko puta surinamskog grada Albine, udaljen 253 km sjeverozapadno od Cayenna.

I njega zovu Mali Pariz zbog pravilnog ortogonalnog rasporeda ulica.

Stanovništvo je konglomerat različitih etničkih grupa, od Kreola, Hindusa, Idijanaca do Haićana, Brazilaca i Surinamaca, koji su izbjegli za Građanskog rata Hindusa 1990-ih.

Historija  
Saint-Laurent je osnovan na početku Francuskog kolonijalizma - 1792, kao kažnjenička kolonija. 
Ona je ubrzo napuštena zbog napoleonskih ratova.
Obnovljena je 1858. zajedno sa manjim garnizonom. Uz nju je niklo naselje sa lukom i lokalnom administracijom, koje je do 1914. izraslo u grad od 5,000 stanovnika 1914.

Gaston Monnerville koji je izabran za poslanika Gvajane 1932. poveo je borbu za zatvaranje kažnjeničke kolonije. Ona je ukinuta dekretom iz juna 1938. i definitivno zatvorena 1946. Umjesto nje nastavio je raditi zatvor do augusta 1953. kad ga je napustila posljednja grupa od 132 zatvorenika.

Današnji Saint-Laurent je grad sa manjim aerodromom (IATA: LDX, ICAO: SOOM) bolnicom, dvije srednje škole i pet fakulteta.
I nadalje je garnizon, u njemu je stacioniran dio 9. puka mornaričke pješadije.

Na mjestu nekadašnje kažnjeničke kolonije je zoološki vrt i park, a zatvor je proglašen zaštićenim spomenikom 

Zahvaljući ponešto i tom postao je turistička destinacija, koju godišnje posjeti 30,000 turista.

Privreda  
Pored luke, jedine dvije firme su pilana i destilerija ruma Saint-Maurice, koja ima i vlastitu plantažu šećerne trske površine146 hektara.

Tivija  
U Saint Laurentu boravio je kao osuđenik Henri Charrière, koji je napisao knjigu o tom iskustvu, ona je poslužila kao scenarij za Film Papillon.

Izvori

Vanjske veze 

 Ville Saint-Laurent du Maroni 
Gradovi u Francuskoj Gvajani